OpenLLM-France/wikimedia huggingface dataset:
# Salvador Casanovas i Martí

Salvador Casanovas i Martí (Montcada i Reixac, Vallès Occidental, 9 de setembre de 1927 - Barcelona, Barcelonès, 12 d'agost de 2012) va ser un advocat i activista polític i cultural català.
Es va formar a la Universitat de Barcelona, on es llicencià en dret, i va exercir d'advocat fins a l'inici de la dècada dels noranta. Ben aviat començà a fer-se present dins dels moviments catalanistes i cristians del moment, vinculant-se al grup catòlic Torras i Bages, d'on passà al grup de Catòlics Catalans. En aquell moment va destacar en la defensa de Jordi Pujol, davant del procés incoat contra ell per part de les autoritats franquistes (1960), convertint-se un dels seus principals col·laboradors. En la seva lluita antifranquista, va participar el 1966 en la creació de la Taula Rodona, i el 1966 en la campanya “Volem bisbes catalans!”. Com a advocat va intervenir en la defensa de destacades personalitats i militants antifranquistes. Fou un dels cofundadors i consellers de Banca Catalana i president de la filial d'aquesta entitat, Banc de Barcelona. Com a tal, el 1984, es veié involucrat en el cas judicial emprès contra els antics gestors de l'entitat. Al mateix temps, Casanovas va contribuir activament en l'impuls d'un gran nombre d'empreses culturals, entre les quals, Edicions 62, la discogràfica Edigsa i Enciclopèdia Catalana. Posteriorment, ja després del franquisme, el 1987, va crear la Fundació Empresarial Catalana, destinada a orientar projectes d'empresa, nacionals i culturals. El juliol de 2012 la revista Sàpiens va descobrir el seu nom dins la llista policial dels 462 catalans més vigilats pel franquisme, amb la informació que figurava a les fitxes elaborades pels funcionaris del règim.

## Referències

* 1 2 «Salvador Casanovas i Martí». Gran Enciclopèdia Catalana. Barcelona: Grup Enciclopèdia Catalana.
* ↑ Raguer Suñer, Hilari. Gaudeamus Igitur: notes per a una història del "Grup Torras i Bages": documents i records. L'Abadia de Montserrat, 1999. ISBN 978-84-8415-151-7 [Consulta: 4 gener 2018].
* ↑ Echevarria, Juan Luis «Salvador Casanovas, ex directivo de Banca Catalana declaró ante el juez». El País, 23-08-1984 [Consulta: 4 gener 2018].
* ↑ Duran, Lluís «Salvador Casanovas Martí, advocat i patriota». El Punt Avui, 23-08-2012 [Consulta: 4 gener 2018].
* ↑ Casas Codinach, Sònia (text) i; Planas, Albert; Mayayo, Andreu (assessors) «Sota sospita, els 462 catalans vigilats pel franquisme». Sàpiens, 01-07-2012. Arxivat de l'original el 29 de juny 2012. ISSN: 1695-2014 [Consulta: 4 gener 2018].
# Salvador Caudeli

Salvador Caudeli Ramis (Gandia, 1952) és un periodista i mestre valencià.
Va presentar l'informatiu Notícies 9 de Canal Nou entre el 1990 i el 2005, des de 1996 com a presentador principal, i ostenta així el rècord de permanència al capdavant de l'espai, que el va convertir en un dels rostres més emblemàtics de la cadena, sent dels pocs de la plantilla que no fou acomiadat en l'arribada del Partit Popular de la Comunitat Valenciana a la Generalitat Valenciana. En aquesta casa també va conduir programes com Dossiers i L'esfera de la cultura. Posteriorment ha treballat a Gandia Televisió, on ha presentat programes com Culturàlia. També ha estat presentador dels Premis Octubre i ha anat a les llistes del PSPV-PSOE a Bellreguard (La Safor).

## Referències

* ↑ Morant i Marco, Ricard; Peñarroya i Prats, Miquel; Tornal Monrabal, Julia A. Dones i llenguatge: una mirada masculina. Denes, 1997, p. 111. ISBN 8488578423.
* ↑ Esteve, Juli. La televisió (im)possible. València: Tres i Quatre, 2000, p. 58. ISBN 847502601X.
* ↑ Teruel Planas, María Elvira. Assaigs de reflexió a l'entorn del discurs dels mèdia. Univ. Autònoma de Barcelona, 1998, p. 46. ISBN 8449014476.

## Enllaços externs

* Notícia presentada per Salvador Caudeli Arxivat 2013-11-07 a Wayback Machine. per a la segona edició del Notícies 9 del 20-9-1991. Mediateca RTVV.
# Samantha Isler

Samantha Isler (Tusla, 26 d'octubre de 1998) és una actriu estatunidenca, coneguda principalment per haver interpretat el personatge de n'Ellie a la sitcom de la NBC Sean Saves the World.
Isler va iniciar la seva carrera interpretativa el 2009, participant en el programa de la NBC Today, on feia de nena reportera. Posteriorment va interpretar un paper a la sèrie de televisió Supernatural, encarnant el personatge de l'Amara/The Darkness.

## Filmografia
### Cinema

| Any | Títol | Paper | Notes |
| 2012 | No One Knows | Hannah | Curtmetratge |
| 2013 | Home Run | Kendricks | |
| 2014 | Dig Two Graves | Jake Mather | |
| 2016 | Capità fantàstic | Kielyr Cash | |
| 2017 | Molly's game | Molly Bloom (adolescent) | |

### Televisió

| Any | Títol | Paper | Notes |
| 2013–14 | Sean Saves the World | Ellie Harrison | Paper principal |
| 2015 | Supernatural | Amara (teen) | "Our Little World" |
| 2016 | Grey's Anatomy | Maya Roberts | "All I Want Is You" |

## Referències

* ↑ https://www.facebook.com/the.samantha.isler/info/?tab=page_info
* ↑ Smith, Michael. «Tulsa teen ready to follow up 'Home Run' role with part on NBC comedy». Tulsa World, 19-04-2013. Arxivat de l'original el 4 agost 2013. [Consulta: 4 agost 2013].
* ↑ NBC "http://www.nbc.com/sean-saves-the-world/about/bio/samantha-isler" Sean Saves the World
# Sauropodomorfs

Els sauropodomorfs (Sauropodomorpha) constitueixen un subordre de dinosaures saurisquis. Eren dinosaures quadrúpdes, herbívors i es caracteritzaven pels seus llargs colls i cues. Habitaven entre arbres, pastures i qualsevol lloc on hi hagués abundant vegetació. Entre els sauropodomorfs es troben els animals terrestres més grossos que hagin existit com Argentinosaurus o Ultrasauros. Aquest subordre es divideix en dos infraordres: els prosauròpodes i els sauròpodes.

## Taxonomia

Taxonomia dels sauropodomorfs segons Benton, 2004.
* Subordre Sauropodomorpha
** Panphagia
** Saturnalia?
** Thecodontosaurus
** Infraordre Prosauropoda
*** Família Massospondylidae
*** Família Plateosauridae
*** Família Riojasauridae
** Infraordre Sauropoda
*** Família Vulcanodontidae
*** Família Omeisauridae
*** Divisió Neosauropoda
**** Família Cetiosauridae
**** Família Diplodocidae
**** Subdivisió Macronaria
***** Família Camarasauridae
***** Infradivisió Titanosauriformes
****** Família Brachiosauridae
****** Cohort Somphospondyli
******* Família Euhelopodidae
******* Família Titanosauridae

### Cladograma

El cladograma que continua és el que es presenta a la segona edició de The Dinosauria simplificat.
| Sauropodomorpha | ?Saturnalia ?Thecodontosauridae Prosauropoda ?Anchisauria ?Anchisauridae ?Melanorosauridae Plateosauria Massospondylidae Yunnanosauridae Plateosauridae Sauropoda Blikanasauridae Vulcanodontidae Neosauropoda Diplodocoidea Macronaria Brachiosauridae Titanosauria |

## Referències

* ↑ Benton, M.J. (2004). Vertebrate Palaeontology, Third Edition. Blackwell Publishing, 472 p.
* ↑ Martinez, R.N. and Alcober, O.A. (2009). "A Basal Sauropodomorph (Dinosauria: Saurischia) from the Ischigualasto Formation (Triassic, Carnian) and the Early Evolution of Sauropodomorpha." PLoS ONE, 4(2): e4397. doi:10.1371/journal.pone.0004397 Full text online.
* ↑ Weishampel, D.B., Dodson, P., Osmólska, H. (editors) (2004). The Dinosauria, Second Edition. University of California Press., 861 p.
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :
Avemetatarsalia / Pan-Aves :
Regne: Animalia
Filum: Chordata
Classe: Sauropsida
Clade: Archosauria :
Vegeu també: Ornithoscelida
Phytodinosauria
Origen dels ocells :
# Saron

«Saron» té aquests significats:
* Saron o Saró, mític rei de Trezene
* Saron (instrument)
* Saron-sur-Aube, municipi francès al departament del Marne (regió de Xampanya-Ardenes)
* Costa de Saron, consell regional que s'estén entre el districte de Tel-Aviv i el Central
# Saronno

Saronno és un municipi italià, situat a la regió de la Llombardia i a la província de Varese. L'any 2006 tenia 37.614 habitants.

## Nascuda a Saronno

* Randa Ghazy (1986), escriptora
* Luca Attanasio (1977-2021), diplomàtic italià
# Samuel Opoku Nti

Samuel Opoku Nti (Kumasi, 23 de gener de 1961) és un exfutbolista ghanès de la dècada de 1980.
Fou internacional amb la selecció de futbol de Ghana. Pel que fa a clubs, destacà a Servette FC i FC Aarau.

## Referències

* ↑ Ghanaweb article
* ↑ Weltfussball entry
# Samuel Narcís Escrig Lliberós

Samuel Narcís Escrig Lliberós (Vistabella del Maestrat, 29 d'octubre de 1907 - Barcelona, 30 d'octubre de 1975) fou un futbolista valencià de la comarca de l'Alcalatén de les dècades de 1920 i 1930.

## Trajectòria

La seva carrera transcorregué majoritàriament a Catalunya. Començà a destacar a les files de l'EC Granollers l'any 1925. Posteriorment jugà al CE Manresa, fins que el 1929 fitxà pel CE Europa. Amb l'equip europeista jugà els seus millors anys, jugant dues temporades a primera divisió, amb 25 partits jugats i quatre gols marcats. Després de passar pel Reial Múrcia la temporada 1931-32, la campanya següent fitxà pel FC Barcelona, club amb el qual jugà un sol partit a Primera. Acabà la seva carrera a l'Hèrcules CF i al FC Badalona.
Va disputar dos partits amb una selecció de Catalunya a inicis de la dècada de 1930.

## Referències

* 1 2 3 4 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* 1 2 3 4 «Escrig, jugador del Barça». Arxiu de Vistabella del Maestrat. [Consulta: 1r octubre 2015].
* ↑ «El combinado catalán en Palma». Mundo Deportivo, 01-07-1931. [Consulta: 1r octubre 2015].
* ↑ «Ayer en el campo del Español». Mundo Deportivo, 17-07-1933.

## Enllaços externs

* Perfil a BDFutbol
# Coral Canticòrum

Coral Canticorum és una societat coral fundada el 1979 en el barri de la Guineueta de Barcelona per Constantí Sotelo i Paradela, Juli Marco i Abellan i Carles Mata i Fierro. Des de la seva fundació i fins a l'actualitat n'ha estat director Constantí Sotelo i Paradela. És membre de la Federació Catalana d'Entitats Corals des de 1980.
Són freqüents els concerts de la Coral Canticorum a Nou Barris: les esglésies de Santa Engràcia, Sant Mateu, Sant Rafael i Sant Sebastià, el Pati de la Seu del Districte i la Masia de la Guineueta són escenaris preferents.
Des de 1984 organitza anualment la popular Trobada de Corals a la Guineueta, que habitualment forma part de la programació de la Festa Major de Nou Barris. També organitza en el barri els seus tradicionals concerts de Nadal i de Fi de Curs, aquest últim dins la programació de la Festa Major de la Guineueta.

## Premis

La Coral Canticòrum ha estat guardonada amb la Medalla d'Honor de Barcelona (2003), el Premi Nou Barris (2006), que concedeix anualment el Districte de Nou Barris de Barcelona, i el Premi Francesc Layret (2007), que concedeix anualment ERC Nou Barris.

## Referències

* ↑ FCEC Barcelonès Arxivat 2011-08-03 a Wayback Machine. [Consulta: 11/07/2011].
* ↑ Vegeu notes diverses als seus concerts més recents: juny 2010, setembre 2010, 2010 Arxivat 2016-03-03 a Wayback Machine., 2004, a Barcelona [Consulta: 11/07/2011].
* ↑ "Nou Barris i els seus veïns es bolquen en la festa major" [Consulta: 11/07/2011].
* ↑ Medalla d'Honor de Barcelona 2003 [Consulta: 11/07/2011].
* ↑ «4a Edició dels PREMIS FRANCESC LAYRET». Bloc de Miquel Roman, 28-11-2007. [Consulta: 11 juliol 2011].

## Enllaços externs

* Web de la Coral Canticòrum Arxivat 2013-05-08 a Wayback Machine.
* Coral Canticòrum a Ipernity
# Sant Esteve de Guimerà

Sant Esteve de Guimerà és una església gòtica de Guimerà (Urgell) inclosa a l'Inventari del Patrimoni Arquitectònic de Catalunya.

## Descripció

És una capella de dimensions reduïdes. La seva façana exterior és molt modesta, marcada per la verticalitat del campanar d'espadanya d'un sol arc de mig punt amb una campana. Aquest campanar es troba gairebé inserit a la casa del davant de la capella, Cal Manseta. La capella es caracteritza per tenir una planta basilical de nau única amb un absis poligonal. A banda i banda s'obren quatre capelles laterals. Al mur que fa de capçalera de l'església s'hi localitzen les obres de renovació que l'església va patir al segle xviii. Aquesta petita capella es troba sempre oberta al visitant.

## Història

Aquesta capella antigament complia les funcions de capella de l'Hospital de Guimerà. En el Capbreu del 1608, la capella de Sant Esteve es coneix com el carrer de l'Hospital Nou.

## Referències

* 1 2 «Sant Esteve de Guimerà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 gener 2017].
# Columbia Hospital for Women

El Columbia Hospital for Women (traduït com Hospital de Colúmbia per a dones) fou un hospital situat a Washington, D.C. Inicialment es va obrir el 1866 com una institució per tenir cura de la salut de les esposes i vídues de soldats de la Guerra Civil dels Estats Units. El 1870, es va traslladar des de Thomas Circle a la seva darrera ubicació, a la 2425 L Street, NW, veïnatge de West End. El Columbia es va convertir en un hospital sense ànim de lucre quan el President Dwight D. Eisenhower signà la legislació que el transferia a un consell d'administració l'any 1953. La instal·lació es va tancar el 2002 i l'edifici es va convertir en un condomini, The Columbia Residences.
Entre les més de 250.000 persones nascudes a l'Hospital de Colúmbia per a dones es poden esmentar Duke Ellington, Al Gore, i Katherine Heigl.

## Referències

* ↑ United States National Library of Medicine. «Historic Medical Sites in the Washington, DC Area». [Consulta: 16 juliol 2007].
# Sant Joan Degollaci

Sant Joan Degollací és una església al veïnat de les Costes de Peralada, dins del mas Serijol, vora el vell camí que mena de Peralada a Delfià, al terme municipal de Mollet de Peralada a l'Alt Empordà. És una construcció petita de caràcter popular d'una sola nau i de planta rectangular, que avui dia està mig enrunada, ja que des de la Guerra Civil ha quedat en desús. El nom de l'església fa referència a la decapitació de Sant Joan Baptista. L'edifici forma part de l'Inventari del Patrimoni Arquitectònic de Catalunya.
És una esglesiola del segle xviii d'una nau de planta rectangular. En el frontis hi ha la porta rectangular i un petit òcul; al damunt s'alça un petit campanar de cadireta amb un sol arc.
Sant Joan Degollací de les Costes, dintre del mas Serijol, es troba en ruïnes, abandonada ja abans de la guerra. L'església depenia de la parròquia de Sant Martí de Peralada. Hom creu que l'actual planta s'aixeca damunt les restes de la que fou capella originària. Una pica baptismal romànica així sembla confirmar-ho.

## Referències

* 1 2 3 4 «Sant Joan Degollaci». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Comissari Europeu de Relacions Exteriors i Política Europea de Veïnatge

El Comissari Europeu de Relacions Exteriors i Política Europea de Veïnatge fou un membre de la Comissió Europea responsable de les relacions exteriors de la Unió Europea.

## Eliminació del càrrec

Amb la renovació de la Comissió Barroso el 9 de febrer de 2010, les funcions d'aquest comissari foren eliminades i transmeses als nous càrrecs de l'Alt Representant de la Unió per a Assumptes Exteriors i Política de Seguretat (Catherine Ashton) i Comissari Europeu d'Ampliació i Política Europea de Veïnatge (Štefan Füle).

## Llista de Comissaris de Relacions Exteriors

| Comissió | Inici | Finalització | Nom | País | Partit |
| Hallstein I |
| Hallstein I | 7 de gener de 1958 | 9 de gener de 1962 | Jean Rey | Bèlgica | PRL |
| Hallstein II |
| Hallstein II | 10 de gener de 1962 | 30 de juny de 1967 | Jean Rey | Bèlgica | PRL |
| Rey |
| Rey | 2 de juliol de 1967 | 30 de juny de 1970 | Edoardo Martino | Itàlia | ind. |
| Malfatti |
| Malfatti | 1 de juliol de 1970 | 21 de març de 1972 | Jean Deniau | França | UDF |
| Mansholt |
| Mansholt | 22 de març de 1972 | 5 de gener de 1973 | Jean Deniau | França | UDF |
| Ortoli |
| Ortoli | 6 de gener de 1973 | 5 de gener de 1977 | Christopher Soames | Regne Unit | Con. |
| Jenkins |
| Jenkins | 6 de gener de 1977 | 5 de gener de 1981 | Wilhelm Haferkamp | Alemanya | SPD |
| Thorn |
| Thorn | 6 de gener de 1981 | 5 de gener de 1985 | Wilhelm Haferkamp | Alemanya | SPD |
| Delors I |
| Delors I | 6 de gener de 1985 | 5 de gener de 1989 | Claude Cheysson | França | PS |
| Delors I | 6 de gener de 1985 | 5 de gener de 1989 | Willy De Clercq | Bèlgica | VLD |
| Delors II |
| Delors II | 6 de gener de 1989 | 5 de gener de 1993 | Frans Andriessen | Països Baixos | CDA |
| Delors II | 6 de gener de 1989 | 5 de gener de 1993 | Abel Matutes | Espanya | PP |
| Delors III |
| Delors III | 6 de gener de 1993 | 22 de gener de 1995 | Hans van den Broek | Països Baixos | CDA |
| Santer |
| Santer | 23 de gener de 1995 | 15 de març de 1999 | Leon Brittan | Regne Unit | Con. |
| Marín |
| Marín | 16 de març de 1999 | 15 de setembre de 1999 | Leon Brittan | Regne Unit | Con. |
| Prodi |
| Prodi | 16 de setembre de 1999 | 21 de novembre de 2004 | Chris Patten | Regne Unit | Con. |
| Barroso I |
| Barroso I | 22 de novembre de 2004 | 1 de desembre de 2009 | Benita Ferrero-Waldner | Àustria | ÖVP |
| Comissari Europeu de Política Europea de Veïnatge ||||||
| Barroso I |
| Barroso I | 1 de desembre de 2009 | 9 de febrer de 2010 | Benita Ferrero-Waldner | Àustria | ÖVP |
| Càrrec abolit ||||||

## Vegeu també

* Política Exterior i de Seguretat Comuna
* Relacions internacionals de la Unió Europea
# Conca Mutus - Vlacq

La conca Mutus - Vlacq és una estructura d'impacte en la cara visible de la Lluna. Va ser descoberta pel geòleg estatunidenc Donald Wilhelms el 1979. Està situat a 51° S, 21° E i forma una anella de 690 km. La majoria de conques antigues són profundes, però segons l'altimetria de làser de la sonda Clementine, la conca del Mutus-Vlacq només és de 1 a 1,5 km de profunditat.
No és una denominació oficial de la Unió Astronòmica Internacional, encara que és un terme comunament utilitzat en textos selenogràfics per referenciar altres elements menors.

## Referències

* ↑ «Impact Basin Database» (en anglès). C.A. WOOD, 14-08-2004. Arxivat de l'original el 2014-08-07. [Consulta: 26 gener 2017].
* ↑ «the-moon - Mutus-Vlacq Basin». [Consulta: 26 gener 2017].
* ↑ D. Spudis, Paul «Clementine laser altimetry and multi-ring basins on the moon». Lunar and Planetary Institute, 2016, pàg. 1.
* ↑ Ambrose, William A.; Williams, David Andrew. Recent Advances and Current Research Issues in Lunar Stratigraphy (en anglès). Geological Society of America, 2011, p. 56; 61. ISBN 9780813724775.
# Saxifraga hirculus

Saxifraga hirculus és una espècie de saxifraga. És una espècie herbàcia amb les flors grogues i les tiges roges, arriba a fer uns 30 cm d'alt. Creix en torberes incloent-hi zones àrtiques com Svalbard.

## Referències

* ↑ «myrsildre». A: Anne Marit Godal. Store norske leksikon (en norwegian). Oslo: Norsk nettleksikon [Consulta: 6 octubre 2012].
* ↑ «Plants Profile». United States Department of Agriculture (USDA).

## Enllaços externs

* Photo gallery
# Concili d'Osca

El Concili d'Osca fou un concili de la Província eclesiàstica Tarraconense que se celebrà a Osca l'any 598, que fou l'any 13 del regnat de Recared. Es desconeixen els prelats assistents, ja que no van signar les actes de la reunió. Les dues disposicions conciliars que se'n conserven es van escriure 16 anys més tard, durant el Concili d'Ègara. El primer cànon ordenava la celebració anual d'un sínode on decidís el bisbe, reunint tots els abats dels monestirs, els preveres i els diaques de la seva diòcesi. El segon cànon instava a que els preveres, diaques, subdiaques, clergues i fidels de la seva circumscripció pastoral procuressin portar una vida santa i casta.

## Referències

* ↑ «Concilio de Huesca». Gran Enciclopedia Aragonesa. GEA. Arxivat de l'original el 5 de febrer 2015. [Consulta: 5 febrer 2015].
# Segundo Menéndez Pérez

Segundo Menéndez Pérez (1950) és un magistrat del Tribunal Suprem d'Espanya des de 1996.

## Biografia

Va ingressar a la Carrera Judicial el 1976 i va tenir la seva primera destinació al Jutjat de Primera Instància i Instrucció de Ḷḷuarca (Astúries), per servir posteriorment al Jutjat d'aquesta mateixa classe de Montilla (Còrdova). El 1981 va ascendir a magistrat i va ocupar el Jutjat d'Instrucció número 5 de Bilbao, ciutat en què va obtenir successivament destins a la Sala Civil de la llavors Audiència Territorial, a l'Audiència Provincial ia la Sala del Contenciós-Administratiu del Tribunal Superior de Justícia del País Basc, on exercia fins al seu nomenament per al Tribunal Suprem el 1996.
El 2004 va ser ponent de la resolució que confirmava la sentència de 2004, on s'obligava la Generalitat a consultar la llengua habitual de l'alumnat en la preinscripció a l'escola i tenir-la en compte, seguint la llei de política lingüística de 1999.
El novembre de 2017 fou elegit president de la Junta Electoral per les Eleccions al Parlament de Catalunya de 2017.

## Referències

* ↑ C.G.P.J. «C.G.P.J - Biografías» (en castellà). [Consulta: 22 gener 2018].
* ↑ Fernàndez, David; Garcia, Gemma «Sota excepció Permanent». La Directa, 10-01-2018, pàg. 4-10.
* ↑ Alberola, Miquel «La Junta Electoral Central elige como presidente a Segundo Menéndez Pérez» (en castellà). EL PAÍS, 02-11-2017.
# Semiconductor Industry Association

La Semiconductor Industry Association (SIA) va ser creada al 1977 i ha estat una de les principals indústries exportadores de semiconductors d'Amèrica. Ha sigut un motor clau de la força econòmica, la seguretat nacional i la competitivitat dels Estats Units.
La Semiconductor Industry Association vol reforçar el lideratge dels Estats Units en la fabricació, el disseny i la investigació dels semiconductors i avançar en polítiques que ajuden a créixer aquesta indústria. Mitjançant el Congrés, l'administració i els principals agents de la indústria volen fomentar polítiques i regulacions que fomentin la innovació i que impulsin els negocis i la competència internacional. Volen aconseguir la definició d'estratègies per promoure i mantenir el lideratge mundial dels seus membres, la defensa de polítiques públiques que ofereixin un mercat just per la competència, la promoció d'un comerç just i obert i per acabar, el seguiment de la informació estadística del mercat.

## Referències

* ↑ «History & Milestones | Semiconductor Industry Association» (en anglès). Semiconductor Industry Association.
* ↑ «Mission & Purpose | SIA | Semiconductor Industry Association» (en anglès). Semiconductor Industry Association.
# Semibugri

Semibugri (en rus: Семибугры) és un poble de l'óblast d'Astracan, a Rússia, segons el cens del 2010 tenia 1.778 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка